Արքայադուստր Դեզիրե, բարոնուհի Սիլֆվերշիլդ

**Դեզիրե Էլիզաբեթ Սիբիլլա, բարոնուհի Սիլվերշելդ**(, ), Շվեդիայի արքայադուստր, արքայազն Գուստաֆ Ադոլֆի երրորդ դուստրը, Կառլ XVI Գուստաֆ թագավորի չորս ավագ քույրերից մեկը։

## Կենսագրություն
Արքայադուստր Դեզիրե Էլիզաբեթ Սիբիլլան ծնվել է 1938 թվականի հունիսի 2-ինն Ստոկհոլմի Հագա պալատում։ Նրա ծնողներն էին շվեդական գահի ժառանգ Գուստավ Ադոլֆը՝ Վեստերբոտենի դուքսը, և նրա կինը՝ Սաքսեն-Կոբուրգ-Գոթայի արքայադուստր Սիբիլլան։ Արքայադուստրն ուներ իրենից մեծ քույրեր՝ Մարգարետան և Բիրգիթտան, իսկ 1943 թվականին ծնվել է նրա փոքր քույրը՝ արքայադուստր Քրիստինան։ 1946 թվականին ծնվել է Գուստավ Ադոլֆի որդին՝ Կառլը, որը հետագայում (1973 թվականից) դարձել է Շվեդիայի թագավոր։ Արքայադուստր Դեզիրեն, ինչպես և նրա քույրերը, ծնվել են Հագա պալատում, և մանկուց նրանց անվանել են «Հագայի արքայադուստրեր»։ 1947 թվականին արքայադստեր հայրը զոհվել է ավիավթարի հետևանքով՝ իր հոր և պապի կենդանության օրոք։

1960 թվականի նոյեմբերին արքայադուստր Դեզիրին ուղեկցել է իր ավագ քրոջը՝ Շվեդիայի արքայադուստր Բիրգիտային, իրենց պապի՝ Գուստավ VI Ադոլֆ թագավորի անունից Միացյալ Նահանգներ կատարած այցի ժամանակ՝ նշելու Ամերիկա-սկանդինավյան հիմնադրամի 50-ամյակը: Նրանց պատվին քաղաքապետ Ռիչարդ Դեյլին Չիկագոյի «Ռենեսանս Բլեքսթոուն» հյուրանոցում պարահանդես է կազմակերպել։

Արքայադուստր Դեզիրեն ամուսնությունից հետո բնակվել է Կուբերգ ամրոցում, ինչպես նաև Գոսևադհոլմ ամրոցում՝ իր ամուսնու կալվածքներում։ Նա ակտիվ մասնակցություն է ունեցել շվեդական թագավորական ընտանիքի բոլոր միջոցառումներին։ Արքայադուստր Դեզիրեն և նրա ամուսինը երբեմն ներկա են գտնվել Շվեդիայում տեղի ունեցած պետական ընթրիքներին և պաշտոնական ընդունելություններին։

Արքայադուստրն իր ամուսնու և երեխաների հետ 2010 թվականին հյուր է եղել թագաժառանգ արքայադուստր Վիկտորիայի հարսանիքին, ինչպես նաև արքայադուստր Մադլենի հարսանիքին՝ 2013 թվականի հունիսին։ Նա եղել է թագաժառանգ արքայադուստր Վիկտորիայի կնքամայրը։

Արքայադուստր Դեզիրեն մահացել է 2026 թվականի հունվարի 21-ին՝ 87 տարեկան հասակում, իր տանը՝ Վեստերբոտենի Կոբերգ ամրոցում։

## Հարսանիք և երեխաներ
1963 թվականի դեկտեմբերի 18-ին թագավորական արքունիքը հայտարարել է արքայադուստր Դեզիրի և շվեդ արիստոկրատ Բարոն Նիլս Ավգուստ Սիլվերշելդի (1934-2017) հարսանիքի մասին։  Նա Բարոն Կառլ Սիլվերշելդի և Մադլեն Բենիխի որդին է։ Ամուսնությունը տեղի ունեցավ 1963 թվականի հունիսի 5-ին Ստոկհոլմի Սուրբ Նիկոլայի եկեղեցում։ Այդ ամուսնության հետևանքով արքայադուստր Դեզիրեն զրկվել է «Նորին Թագավորական Մեծություն» տիտղոսից և հետագայում հայտնի է դարձել որպես «Արքայադուստր Դեզիրե, բարոնուհի Սիլվերշյոլդ»։ Որպես հարսանեկան նվեր՝ իր պապից՝ թագավոր Գուստավ VI Ադոլֆից և թագուհի Լուիզայից նա ստացել է ադամանդե տիարա։ 

Ամուսնությունից ծնվել է երեք երեխա, որոնք չեն կարող ժառանգել Շվեդիայի թագը․
*Կառլ Օտտո Էդմունդ, բարոն Սիլվերշյոլդ (ծն. 1965), 2005 թվականին ամուսնացել է Մարիա Ֆրեդրիքսսոնի հետ (ծն. 1965)
*Քրիստինա Լուիզա Եվա Մադլեն, բարոնուհի Սիլվերշյոլդ (ծն. 1966), բարոն Հանս դե Գեյեր աֆ Ֆինսպոնգի (ծն. 1963) կինը
*Ելենա Ինգեբորգա Սիբիլլա, բարոնուհի Սիլվերշյոլդ (ծն. 1968)։

## Պարգևներ
*Սերաֆիմների շքանշանի տիկին (Շվեդիա)
*Շվեդիայի թագավոր Կառլ XVI Գուստավի թագավորական ընտանեկան շքանշան (1973)
*Նորին Մեծություն թագավոր Կարլ XVI Գուստավի հոբելյանական մեդալ (1996 թ. ապրիլի 30)
*Թագավոր Կարլ XVI Գուստավի Ռուբինե հոբելյանի հիշատակի մեդալ (2013 թ. սեպտեմբերի 15)
*Շվեդիայի թագավոր Կարլ XVI Գուստավի 70-ամյակին նվիրված հիշատակի մեդալ (2016 թ. ապրիլի 30)
*Սուրբ Օլաֆի շքանշանի Մեծ խաչ (1992)
*Թանկարժեք պսակի շքանշանի Մեծ խաչ (2000)

## Ծանոթագրություններ

## Արտաքին հղումներ
* Профиль на Geneall.net  
* Профиль на Thepeerage.com  

Կատեգորիա:Թագավորների դուստրեր
Կատեգորիա:Շվեդական թագավորություն
Կատեգորիա:Շվեդական միապետություն
Կատեգորիա:Շվեդիայի ազնվականություն
Կատեգորիա:Շվեդիայի թագավորական ընտանիքներ
Կատեգորիա:Ստոկհոլմ քաղաքում ծնվածներ